OpenLLM-France/wikimedia huggingface dataset:
# Districte de Stollberg

El Districte de Stollberg (en alemany Landkreis Stollberg) era un Landkreis (districte) situat a l'oest del land (estat federat) de Saxònia, a Alemanya). Limitava al nord-est amb la ciutat independent (kreisfreie Stadt) de Chemnitz, a l'est amb el districte de Mittlerer Erzgebirgskreis, al sud-est amb el districte d'Annaberg, al sud amb el districte d'Aue-Schwarzenberg, a l'oest amb el Zwickauer Land i al nord-oest amb el Chemnitzer Land. La capital del districte era la ciutat de Stollberg/Erzgeb.
El districte va ser establert per primera vegada l'any 1910, dissolt el 1950, reconstituït el 1952 i ampliat l'any 1994, fins que l'1 d'agost del 2008, en el marc d'una nova reforma dels districtes de Saxònia, va desaparèixer per integrar-se en el nou districte de les Muntanyes Metal·líferes.

## Composició del Districte

(Nombre d'habitants a 30 de juny del 2006)
| Ciutats Lugau/Erzgeb. (7.581) Oelsnitz/Erzgeb. (12.510) Stollberg/Erzgeb. (12.602) Thalheim/Erzgeb. (7.393) Zwönitz (11.657) | Municipis Auerbach (2.951) Burkhardtsdorf (6.878) Erlbach-Kirchberg (1.829) Gornsdorf (2.258) Hohndorf (3.968) Hormersdorf (1.608) Jahnsdorf/Erzgeb. (5.983) Neukirchen/Erzgeb. (7.369) Niederdorf (1.374) Niederwürschnitz (2.957) |

## Enllaços externs

* Web Oficial del Landkreis Stollberg

## Referències

* ↑ Gesetz zur Neugliederung des Gebietes der Landkreise des Freistaates Sachsen (Sächsisches Kreisgebietsneugliederungsgesetz - SächsKrGebNG).
# Riu de les Coves

El riu de les Coves, també anomenat en el darrer tram riu de Sant Miquel o riu Segarra, és un corrent d'aigua intermitent del nord del País Valencià, que travessa les comarques de l'Alt Maestrat, la Plana Alta i el Baix Maestrat.

## Curs

De prop de 40 km, neix al terme de Catí, al pic Nevera (1.281 m), i en el seu tram inicial es coneix com a rambla Morellana, fins que al terme de Tírig rep el barranc Fondo o d'Albocàsser, i aquest tram mitjà és conegut com la rambla o barranc de la Valltorta, referint-se al traçat tortuós del seu llit. En entrar a la foia de les Coves, rep pel nord el barranc de Sant Mateu, i pel sud el barranc de la Vilanova, passa per les Coves de Vinromà i surt de la foia travessant les Talaies d'Alcalà, creua la part nord de la Plana d'Orpesa-Torreblanca, i desguassa en el mar a Capicorb.

## Bibliografia

* Quereda Sala, José: «Clima e hidrografía», dins La provincia de Castellón de la Plana: Tierras y gentes. Madrid: Confederación Española de Cajas de Ahorro, 1985, p. 79. ISBN 84-7580-141-2.
# Volta al País Basc 1982

La Volta al País Basc 1982 fou la 22a edició de la Volta al País Basc. La cursa es disputà en cinc etapes, una d'elles dividides en dos sectors, un d'ells contrarellotge individual, entre el 12 i el 16 d'abril de 1982 i un total de 875,3 km.

## Equips participants

Vuit van ser els equips que van prendre la sortida, els espanyols: Teka, Kelme, Reynolds, Hueso i Zor i els estrangers Selle San Marco, Wickes-Splendor i Famcucine-Campagnolo, per completar un gran grup de 80 corredors.

## Etapes

| Etapa | Data | Recorregut | Km | Vencedor de l'Etapa | Líder de la general |
| 1ª | 12 d'abril | Azpeitia - Azpeitia | 180 | Alberto Fernández (ESP) | Alberto Fernández (ESP) |
| 2ª | 13 d'abril | Azpeitia - Ibardin | 196 | Antoni Coll (CAT) | Alberto Fernández (ESP) |
| 3ª | 14 d'abril | Bera - Ondarroa | 192,8 | Eddy Planckaert (BEL) | Juan Fernández (ESP) |
| 4ª | 15 d'abril | Ondarroa - Laudio | 164,7 | Jaume Vilamajó (CAT) | Juan Fernández (ESP) |
| 5ª A | 16 d'abril | Laudio - Lazkao | 137 | Eddy Planckaert (BEL) | Juan Fernández (ESP) |
| 5ª B | 16 d'abril | Lazkao - Lazkaomendi | 4,8 (CRI) | Julián Gorospe (ESP) | José Luis Laguía (CAT) |

## Classificació general

| | Ciclista | Equip | Temps |
| 1 | José Luis Laguía (ESP) | Reynolds | 22h 09' 07" |
| 2 | Julián Gorospe (ESP) | Reynolds | + 4" |
| 3 | Francesco Moser (ITA) | Famcucine-Campagnolo | + 7" |
| 4 | Vicente Belda (ESP) | Kelme | + 18" |
| 5 | Álvaro Pino (ESP) | Zor | + 19" |
| 6 | Paul Wellens (BEL) | Wickes-Splendor | + 21" |
| 7 | Alfio Vandi (ITA) | Selle San Marco | + 36" |
| 8 | Juan Fernández (ESP) | Kelme | + 36" |
| 9 | Sergio Santimaria (ITA) | Selle San Marco | + 40" |
| 10 | Faustino Rupérez (ESP) | Zor | + 41" |

## Referències

* ↑ «Vuelta al País Vasco (World Tour)». BikeRaceInfo. [Consulta: 18 novembre 2017].
* ↑ «22ème Vuelta al Pais Vasco 1982». Memoire du cyclisme. Arxivat de l'original el 18 d’agost 2004. [Consulta: 8 d’abril 2018].
* ↑ «1982 Vuelta Ciclista al Pais Vasco». First Cycling. [Consulta: 18 novembre 2017].

## Enllaços externs

* Web oficial
# Championnats de Granby

El torneig de Granby, conegut oficialment com a Championnats de Granby, és una competició tennística professional que es disputa sobre pista dura al Club de tennis des Loisirs de Granby, Canadà. Pertany a la categoria de WTA 250 del circuit WTA femení.

## Palmarès
### Individual femení

| Any | Campiona | Finalista | Resultat |
| WTA 250 ||||
| 2022 | Dària Kassàtkina | Daria Saville | 6−4, 6−4 |
| 2021 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| 2020 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| Circuit ITF ||||
| 2019 | Lizette Cabrera | Leylah Annie Fernandez | 6−1, 6−4 |
| 2018 | Julia Glushko | Arina Rodiónova | 6−4, 6−3 |
| 2017 | Cristiana Ferrando | Katherine Sebov | 6−2, 6−3 |
| 2016 | Jennifer Brady | Olga Govortsova | 7−5, 6−2 |
| 2015 | Johanna Konta | Stéphanie Foretz | 6−2, 6−4 |
| 2014 | Miharu Imanishi | Stéphanie Foretz | 6−4, 6−4 |
| 2013 | Risa Ozaki | Samantha Murray | 0−6, 7−5, 6−2 |
| 2012 | Eugenie Bouchard | Stéphanie Dubois | 6−2, 5−2, retirada |
| 2011 | Stéphanie Dubois | Zhang Ling | 6−2, 2−6, 6−1 |

### Dobles femenins

| Any | Campiones | Finalistes | Resultat |
| WTA 250 ||||
| 2022 | Alicia Barnett Olivia Nicholls | Harriet Dart Rosalie van der Hoek | 5−7, 6−3, [10−1] |
| 2021 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| 2020 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 | Torneig suspès a causa de la pandèmia de COVID-19 |
| Circuit ITF ||||
| 2019 | Haruka Kaji Junri Namigata | Quinn Gleason Ingrid Neel | 7−6(5), 5−7, [10−8] |
| 2018 | Ellen Perez Arina Rodiónova | Erika Sema Aiko Yoshitomi | 7−5, 6−4 |
| 2017 | Ellen Perez Carol Zhao | Alexa Guarachi Olivia Tjandramulia | 6−2, 6−2 |
| 2016 | Jamie Loeb An-Sophie Mestach | Julia Glushko Olga Govortsova | 6−4, 6−4 |
| 2015 | Jessica Moore Storm Sanders | Laura Robson Erin Routliffe | 7−5, 6−2 |
| 2014 | Hiroko Kuwata Riko Sawayanagi | Erin Routliffe Carol Zhao | Renúncia |
| 2013 | Lena Litvak Carol Zhao | Julie Coin Emily Webley-Smith | 7−5, 6−4 |
| 2012 | Sharon Fichman Marie-Ève Pelletier | Shuko Aoyama Miki Miyamura | 4−6, 7−5, [10−4] |
| 2011 | Sharon Fichman Sun Shengnan | Viktoryia Kisialeva Nathália Rossi | 6−4, 6−2 |

## Enllaços externs

* Web oficial (francès) (anglès)
* Perfil del torneig a la WTA (anglès)
Plantilla:Championnats de Granby
# Du Martheray (cràter marcià)

Du Martheray és un cràter d'impacte del planeta Mart situat al nord-oest del cràter Escalante, al nord-est de Fournier i al sud-est de Peridier, a 5.5° nord i 93.5° est. L'impacte va causar un clavill de 102 quilòmetres de diàmetre. El nom va ser aprovat en 1973 per la Unió Astronòmica Internacional, en honor de l'astrònom i poeta suís Maurice du Martheray (1892-1955).

## Referències

* ↑ "Du Martheray (cràter marcià)". Gazetteer of Planetary Nomenclature. USGS Astrogeology Research Program. (anglès)
# Unió Democràtica

«Unió Democràtica» té aquests significats:
* Unió Democràtica de l'Alt Adige, partit polític sudtirolès d'inspiració democristiana.
* Unió Democràtica Croata 1990, partit polític dels croats de Bòsnia i Hercegovina.
* Unió Democràtica Sarda, partit polític italià democristià de tarannà regionalista sard.
* Unió de la Llibertat–Unió Democràtica, partit polític de la República Txeca.
* Unió Democràtica del País Valencià (UDPV), partit polític del País Valencià d'ideologia democratacristiana i nacionalista.
* Unió Democràtica (Macedònia del Nord), partit polític de Macedònia del Nord.
* Unió Democràtica (Polònia), partit polític polonès d'ideologia liberal.
* Unió Democràtica Regional, partit polític grec.
* Unió Democràtica Croata, partit polític croat fundat el 1989.
* Unió Democràtica de Catalunya (UDC), partit polític català fundat l'any 1931 d'ideologia catalanista i democristiana.Vegeu també: Convergència i Unió
* Unió Democràtica de Bretanya, partit polític de caràcter socialista bretó fundat el 1964.
* Unió Democràtica Nacional, coalició electoral siciliana d'inspiració liberal.
* Unió Democràtica de les Illes Balears (UDIB) partit polític fundat a Palma el 1977 d'orientació democristiana.
* Unio Democràtica Socialista de la Resistència (UDSR) partit polític de la IV República Francesa entre els anys 1948 i 1965.
* Unió democràtica i socialista de la Resistència
* Unió Democràtica Federal de Suïssa
* Unió Democràtica Croata de Bòsnia i Hercegovina
* Unió Democràtica per la Integració
* Unió Democràtica i Cristiana Eslovaca – Partit Democràtic
* Unió Democràtica pel Reviscolament
* Unió Democràtica dels Hongaresos de Romania
# Kim Yung-kil

Kim Yung-kil (Corea del Nord, 29 de gener de 1944) fou un futbolista nord-coreà de la dècada de 1960.
Fou internacional amb la selecció de futbol de Corea del Nord amb la qual participà a la copa del Món de futbol de 1966.
A nivell de club destacà com a jugador de Pyongyang Sports Club.

## Referències

* ↑ Copa do Mundo da FIFA Inglaterra 1966 Arxivat 2012-03-23 a Wayback Machine.
* ↑ http://www.calciozz.it/jogador.php?id=26420 Perfil a calciozz.it]
# Vall d'Aezkoa

Vall d'Aezkoa (basc Aezkoa Ibarra) és una vall situada al nord-est de Navarra transversalment als Pirineus a la comarca d'Auñamendi, limitant al nord amb el Vall de Cize (Baixa Navarra), a l'est amb la Vall de Salazar, amb Urraul Alto al sud i amb el Vall d'Artzi, Auritz i Roncesvalls a l'oest.
D'orografia muntanyenca, totes per sota dels 1500 m., denoten que aquí, no obstant això, el Pirineu ha perdut bona part del seu vigor. Boscs imponents de roures i faigs confereixen al paisatge un particular atractiu, que complementen les vives aigües del riu Irati, principal corrent fluvial de la zona. L'hivern propícia en Aezkoa copioses nevades, mentre que els estius són suaus i agradables. La Vall està integrat per nou municipis: Abaurregaina, Abaurrepea, Aria, Aribe, Garaioa, Garralda, Hiriberri, Orbara i Orbaizeta. Les localitats són petites, formades per típics habitatges pirinencs amb parets de pedra emblanquinades i teulades pronunciades.
La ramaderia ha perdut la puixança d'antany, quan interminables ramats d'ovelles recorrien les canyades cap a la Ribera de Navarra abans que arribés l'hivern, els habitants conserven amb zel les arts tradicionals de l'elaboració d'un formatge la fama del qual transcendeix les fronteres de la Comunitat. A més, la llengua pròpia, l'euskera, es manté viu, conservant el dialecte local o aezkera. Molt prop de Aezkoa, es troba la col·legiata de Roncesvalles, fita singular del Camí de Santiago de gran rellevància històric-artística. En la bella planada de Roncesvalles s'assenten els pobles d'Espinal i Burguete, centre turístic comarcal des de principis de segle xx. Seguint la carretera de Roncesvalls a la Baixa Navarra, es descendeix passat el Port d'Ibañeta (1057 m.) fins a Luzaide, bella localitat influenciada per la proximitat de França. El municipi baixnavarrès més proper, travessada la frontera d'Arnegi, és Sant Joan de Peu de Port, que sol ser visitat aprofitant el viatge a Luzaide.

## Enllaços externs

* Pàgina de la Vall d'Aezkoa
# Daunabotys

Daunabotys és un gènere d'arnes de la família Crambidae. Conté només una espècie, Daunabotys bipunctalis, que es troba a Namíbia.

## Referències

* ↑ «GlobIZ search». [Consulta: 23 desembre 2018].
* ↑ Afro Moths
# Champion of Lost Causes

Champion of Lost Causes és una pel·lícula muda en blanc i negre dirigida per Chester Bennet que es va estrenar el 22 de gener de 1925. Els actors principals van ser Edmund Lowe, Barbara Bedford i Alec B. Francis. Pel·lícula basada en la narració homònima de Max Brand apareguda el 1924 a la revista Flynn's Magazine.

## Repartiment

* Edmund Lowe (Loring)
* Barbara Bedford (Beatrice Charles)
* Walter McGrail (Zanten/Dick Sterling)
* Jack McDonald (Joseph Wilbur)
* Alec B. Francis (Peter Charles)

## Argument

Loring és un novel·lista que buscant material per a la propera obra, visita un local de joc regentat per un home anomenat Zanten. Allà es fixa en Joseph Wilbur que està actuant estranyament. Aquest va a casa de Peter Charles disposat a explicar-li alguna cosa sobre Dick Sterling, el qual està compromès amb la seva filla Beatrice. Abans que pugui parlar és assassinat d'un tret per Zanten que està amagat, just quan Loring arriba a la casa. Peter és acusat de l'assassinat, però Loring, que s'ha enamorat de Beatrice només de veure-la,creu que és innocent i decideix investigar. S'entrevista amb Zanten per tal de demanar ajuda o assessorament però poc després, una banda de matons intenta acabar amb la seva vida diverses vegades. Finalment Loring descobreix que Zanten, que en realitat és Dick Sterling, és el veritable assassí. Peter Charles queda en llibertat i Loring i Beatrice es casen.

## Referències

* ↑ Wlaschin, Ken. Silent Mystery and Detective Movies: A Comprehensive Filmography (en anglès). McFarland, 2009-04-28, p. 45-46. ISBN 9780786454297.
* ↑ «Edmund Lowe in Champion of Lost Causes». The Film Daily, 15-03-1925, pàg. 13.
# Du er ikke alene

Du er ikke alene [No estàs sol] (1978) és un film danès escrit per Lasse Nielsen i Bent Petersen, dirigit per Lasse Nielsen i Ernst Johansen i produït per Steen Herdel.

## Argument

La història transcorre en un internat catòlic masculí de Dinamarca, on les classen es fan entre oracions i referències a la moral cristiana i on un dels nois, Bo (Anders Agensø), inicia una relació amb Kim (Peter Bjerg), el fill del director. La història es desenvolupa seguint l'evolució de les relacions dels estudiants a partir de l'expulsió d'un d'ells per haver distribuït en els banys imatges pornogràfiques. En paral·lel, com a prova de final de curs, els professors encomanen als estudiants fer un documental sota el lema "estimaràs el teu proïsme". Alguns, però, opten per deixar d'anar a classe com a protesta per l'expulsió del seu company i decideixen de realitzar un documental pel seu compte. Durant tots aquests esdeveniments, Bo i Kim estan cada vegada més units, i la naturalesa de la seva relació és acceptada pels seus companys. Al final de la història, en presència del personal i dels pares, els joves projecten un curtmetratge produït per ells mateixos i basat en el manament "estimaràs el teu proïsme", en el qual es veuen Bo i Kim abraçant-se i besant-se.
El film no tracta només sobre Bo, Kim i la seva relació, sinó també sobre les relacions interpersonals abans de la majoria d'edat. Capta perfectament la sexualitat i les relacions incipients dels estudiants, incloent-hi les de les noies joves que treballen a la cafeteria i una colla d'adolescents.

## Referències

* Murray, Raymond: Images in the Dark: An Encyclopedia of Gay and Lesbian Film and Video. Nova York, TLA Publications, 1994

## Enllaços externs

* You Are Not Alone, trailer original en danès Arxivat 2014-04-17 a Wayback Machine.
# Unió Democràtica (Macedònia del Nord)

Unió Democràtica (macedònic Демократски сојуз; Demokratski sojuz) és un partit polític de Macedònia del Nord. Es presentà a les eleccions legislatives macedònies de 2002, però només va obtenir l'1,2% dels vots i no va obtenir representació. A les eleccions legislatives de 2006 es presentà formant part de la coalició encapçalada per la VMRO-DPMNE i va obtenir un escó. A les eleccions legislatives macedònies de 2008 va repetir amb la mateixa coalició, que va guanyar per majoria absoluta, cosa que li ha permès formar part del govern de Nikola Gruevski.

## Enllaços externs

* Web del partit
# Villoldo

Villoldo és un municipi de la província de Palència, a Castella i Lleó. Situat a la carretera C-617 que comunica la capital amb Guardo, és destacat el seu restaurant amb una estrella de la guía Michelin i els seus dolços anomenats "tocinitos de cielo". Prop del poble passa el riu Carrión. L'economia es basa principalment en l'agricultura i la ramaderia.
# The Bell of Justice

The Bell of Justice és una pel·lícula muda de la Vitagraph protagonitzada per Alec B. Francis i Bertha Krieghoff. Es va estrenar el 11 d’agost de 1911.

## Argument

A la Rússia del segle xv el Tsar encarrega una gran campana que, situada en el mercat, per a tots aquells a que s’hagi fet un greuge ho pugui denunciar. Qui la fa sonar convoca la gent per denunciar la seva situació i demanar la restitució per part dels culpables. El propi Tsar fixarà el càstig als delinqüents. La primera persona que la fa sonar és una velleta que denuncia que l’han estafada i li han robat els seus estalvis. La gent es reuneix al so de la campana obliga el culpable a retornar els diners.
Un dia típic d’hivern a Rússia, Sieur de Magnore, inicia amb la seva esposa la lluna de mel dalt d’un trineu conduït per un cavall. Seguint el camí entre la neu els esposos són atacats per un grup de llops però gràcies al seu bon cavall, Sultan, poden escapar. Amb el pas dels anys, Sieur es fa vell i avar i negligeix tenir cura del seu cavall. El cavall es revela i surt i agafa amb la boca la corda i toca la campana. La gent es reuneix al voltant del cavall i Sieur n'és un d’ells. El tsar obliga Sieur a tenir cura del seu cavall.

## Repartiment

* Alec B. Francis
* Bertha Krieghoff
* Harry T. Morey
* Robert Gaillard
* Mary Maurice

## Referències

* ↑ «The Bell of Justice (1911)» (en anglès). Internet Movie Database. [Consulta: 21 gener 2021].
* ↑ «Calendar of licensed releases». Moving Picture World 9, 4, 5 d’agost 1911, pàg. 300.
* ↑ «The Bell of Justice». Moving Picture World 9, 4, 5 d’agost 1911, pàg. 308.
# César Hernández Soto

César Hernández Soto (Madrid, 1933) és un metge i polític madrileny establit a Eivissa, diputat al Parlament de les Illes Balears en la II Legislatura.
Es llicencià en medicina i cirurgia a la Universitat Complutense de Madrid i va estar tres anys fent un postgrau al Servei Nacional de Salut de la Gran Bretanya. Va treballar com a cirurgià intern a l'Hospital de la Princesa de Madrid fins que en 1975 va obtenir per oposició la plaça de cirurgià a l'Hospital d'Eivissa. També ha treballat com a metge per a Iberia.
De 1983 a 1985 fou director de l'Hospital d'Eivissa. Membre del PSOE, el 2 d'octubre va subsstiir Enric Ribas Marí, elegit diputat a les eleccions al Parlament de les Illes Balears de 1983. Fou elegit diputat per Eivissa a les eleccions al Parlament de les Illes Balears de 1987, però va renunciar el 20 d'abril de 1988 i fou substituït per Neus Bonet Ribas. Va continuar com a cirurgià a l'Hospital de Can Misses fins quan es jubilà en 1998 i marxà d'Eivissa.

## Referències

* ↑ César Hernández Soto Arxivat 2016-03-04 a Wayback Machine. a l'Enciclopèdia d'Eivissa i Formentera
* ↑ Entre el viejo y el nuevo hospital Can Misses, Diario de Ibiza, 11 de juliol de 2014
# Unió Democristiana (Ucraïna)

La Unió Democristiana (ucraïnès Християнсько-демократичний союз, Khrystiyansko Demokratichnyj Soyuz, KDS) és un partit polític d'Ucraïna d'orientació democristiana. Està negociant el seu ingrés al Partit Popular Europeu.

## Història

La Unió Democristiana va ser creada el 8 de febrer de 1997 a Kíev per tal de promoure les idees de la democràcia cristiana europea a Ucraïna. A les eleccions al Parlament d'Ucraïna de 1998 va formar part del Bloc Electoral Endavant Ucraïna (Виборчий блок партій "Вперед, Україно!") i nomé va obtenir un escó (mandat de circumscripció única).
El març de 2002 va aliar-se amb la Nostra Ucraïna, encapçalada per l'actual president d'Ucraïna, Viktor Iúsxenko, va guanyar les eleccions al Parlament d'Ucraïna de 2002. El 2 de desembre de 2002, a Atenes, es va convertir en membre de la Internacional Demòcrata de Centre.
En el 4t Congrés de la UDC el 2003 algunes organitzacions regionals de tres partits units amb ell (Partit Demòcrata Cristià d'Ucraïna, Partit Demòcrata Cristià Ucraïnès i Unió Panucraïnesa de Cristians), per formar la nova base del partit. Un conegut advocat ucraïnès, Volodymyr Stretovych es va convertir en president.
A les eleccions al Parlament d'Ucraïna de 2006 va formar part de l'aliança la Nostra Ucraïna. Però tot i formar part de l'aliança governamental no va rebre ministeris en els governs de Iúlia Timoixenko ni de Yuri Yekhanurov. A les eleccions al Parlament d'Ucraïna de 2007, el partit va ser formar novament part de l'aliança la Nostra Ucraïna, que va guanyar 72 dels 450 escons.

## Ideari del partit

En economia el partit dona suport a un mercat lliure basat en la propietat privada i la competència honesta, però també amb una regulació social activa de l'economia. En política social defensa el dret a l'educació i la sanitat gratuïtes, en direcció a ajudar els necessitats. En política internacional, defensa l'ingrés d'Ucraïna a la Unió Europea i l'OTAN.

## Enllaços externs

* Web oficial Arxivat 2009-09-14 a Wayback Machine.
* Nou futur en la fundació de valors eterns Arxivat 2011-07-27 a Wayback Machine. - Manifest del Partit
# Villisca

Villisca és una població dels Estats Units a l'estat d'Iowa. Segons el cens del 2000 tenia 1.344 habitants.

## Demografia

Segons el cens del 2000, Villisca tenia 1.344 habitants, 576 habitatges, i 347 famílies. La densitat de població era de 271,7 habitants/km².
Dels 576 habitatges en un 26,7% hi vivien nens de menys de 18 anys, en un 46,2% hi vivien parelles casades, en un 10,2% dones solteres, i en un 39,6% no eren unitats familiars. En el 34,9% dels habitatges hi vivien persones soles el 19,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 2,87.
Per edats la població es repartia de la següent manera: un 24% tenia menys de 18 anys, un 7,1% entre 18 i 24, un 22,8% entre 25 i 44, un 21,2% de 45 a 60 i un 24,9% 65 anys o més.
L'edat mediana era de 42 anys. Per cada 100 dones de 18 o més anys hi havia 79,1 homes.
La renda mediana per habitatge era de 26.694 $ i la renda mediana per família de 34.345 $. Els homes tenien una renda mediana de 28.500 $ mentre que les dones 20.292 $. La renda per capita de la població era de 14.067 $. Entorn del 9,3% de les famílies i el 12,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Villisca». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Villisca». American Fact Finder. Oficina del Cens dels Estats Units, 12-01-2010.